Abdullah II ibn Al-Hussein

Duli Yang Maha Mulia Raja Abdullah II bin Al-Hussein I Al-Hashimi (, ʿAbdullah al-thani bin Al-Husayn, diputerakan 30 Januari 1962) telah diangkat sebagai Raja Jordan sejak tahun 1999. Baginda tergolong dalam kerabat bani Hashim, yang telah memerintah Jordan sejak tahun 1921 dan mendakwa keturunan agnatik dari puteri Nabi Muhammad SAW, Fatimah al-Zahra.

Raja Abdullah diputerakan di Amman sebagai paduka anakanda sulung Raja Hussein dengan suri kedua baginda, Puteri Muna yang kelahiran British. Sebagai paduka putera sulung Raja, Abdullah merupakan pewaris dah sehingga Raja Hussein memindah gelaran tersebut kepada paduka ayahanda saudara Abdullah, Putera Hassan, pada tahun 1965. Abdullah memulakan persekolahannya di Amman, melanjutkan pendidikan di luar negara. Baginda memulakan kerjaya tenteranya pada tahun 1980 sebagai seorang pegawai latihan di Angkatan Tentera Jordana, kemudian memegang arahan Pasukan Khas negara pada tahun 1994, dan baginda menjadi mejar jeneral pada tahun 1998. Pada tahun 1993 Abdullah mengahwini Rania Al-Yassin (keturunan Palestin), dan baginda berdua dikurniakan empat orang anakanda: Putera Mahkota Hussein, Puteri Iman, Puteri Salma dan Putera Hashem. Beberapa minggu sebelum kemangkatan paduka ayahandanya pada tahun 1999, Raja Hussein menamakan Abdullah sebagai pewaris, dan Abdullah menggantikan paduka ayahandanya. Abdullah mempunyai empat saudara lelaki dan enam saudara perempuan: Puteri Alia, Putera Faisal, Puteri Aisha, Puteri Zein, Puteri Haya, Putera Ali, Putera Hamzah, Putera Hashem, Puteri Iman dan Puteri Raiyah; tujuh daripadanya adalah adik beradik satu bapa. King Hussein bin Talal". kinghussein.gov.jo.

Raja Abdullah, seorang raja berperlembagaan, melonggarkan ekonomi apabila baginda naik takhta, dan pembaharuan baginda membawa kepada kepesatan ekonomi yang bersambung sehingga tahun 2008. Semasa tahun-tahun berikutnya ekonomi Jordan mengalami kesukaran kerana menghadapi kesan krisis ekonomi 2008 dan limpahan daripada kebangkitan dunia Arab, termasuk potongan bekalan petroleum dan kejatuhan perdagangan dengan negara jiran. Pada tahun 2011, bantahan berskala besar menuntut pembaharuan terletus di dunia Arab. Banyak bantahan yang membawa kepada perang saudara di negara lain, namun Raja Abdullah bertindak dengan cepat terhadap pergolakan tempatan dengan menggantikan kerajaan dan memperkenalkan pembaharuan kepada perlembagaan dan undang-undang mengawal kebebasan awam dan pilihan raya. Perwakilan berkadar diperkenalkan ke parlimen Jordan dalam pilihan raya umum 2016, suatu langkah yang baginda titah akan akhirnya membawa kepada tertubuhnya kerajaan berparlimen. Pembaharuan ini berlaku di tengah-tengah cabaran yang tidak pernah berlaku dahulu berpunca daripada ketidakstabilan rantau, termasuk kemasukan including 1.4 juta pelarian Syria dengan banyaknya ke negara yang kekurangan sumber semula jadi dan kemunculan Negara Islam Iraq dan Syam (DAESH).

Raja Abdullah terkenal dalam negara dan luar negara kerana mengekalkan kestabilan Jordan, dan dikenali kerana menggalakkan dialog antara agama dan pemahaman sederhana agama Islam. Pemimpin Arab ketiga yang paling lama memerintah, baginda dianggap oleh Pusat Pengajian Strategi Islam Diraja sebagai orang Islam yang paling berpengaruh di dunia pada tahun 2016. Raja Abdullah ialah penjaga tapak suci Islam dan Kristian di Baitulmaqdis, satu jawatan yang dipegang oleh dinasti baginda sejak tahun 1924.

 Kehidupan awal 
Raja Hussein dan Puteri Muna yang masih muda, mendukung dua anak lelaki mereka yang masih kecil

Putera Abdullah (2 tahun) dan Putera Faisal bersama ibu bapa mereka, Raja Hussein dan Puteri Muna pada tahun 1964

Abdullah dilahirkan pada 30 Januari 1962 di Amman, anak kepada Raja Hussein dan isteri kedua Hussein yang berketurunan British, Puteri Muna Al-Hussein (daripada Antoinette Avril Gardiner)."His Majesty King Abdullah II ibn Al-Hussein". kingabdullah.jo. Archived from the original on 13 February 2017. Retrieved 1 February 2017. Beliau senama kepada datuk sebelah bapanya, Abdullah I, yang mengasaskan Jordan zaman moden.Jawad Anani (23 November 2015). "Enacting laws". The Jordan Times. Archived from the original on 4 January 2018. Retrieved 3 January 2018."Jordan profile – Leaders". BBC. 3 February 2015. Archived from the original on 22 July 2016. Retrieved 1 November 2016. Dinasti Abdullah, daripada keturunan Hasyim, memerintah Mekah selama lebih daripada 700 tahun—dari abad ke-10, hingga Bani Saud menakluki Mekah pada tahun 1925—dan telah memerintah Jordan sejak tahun 1921."King Hussein is dead". CNN. 7 February 1999. Archived from the original on 1 January 2017. Retrieved 1 November 2016.  Afshin Shahi (4 December 2013). The Politics of Truth Management in Saudi Arabia. p. 51. ISBN 9781134653195. Archived from the original on 6 February 2018. Retrieved 3 January 2018.

Lihat juga
 Bani Hashim
 Senarai raja Jordan

Rujukan

Bibliografi




Penulisan

 Discussion papers

Pautan luar

Rasmi


Liputan media



 Op-Eds
Temu bual
 'Keeping Jordan's balance amid crisis' by CBS 60 Minutes

Kategori:Kelahiran 1962
Kategori:Orang hidup
Kategori:Raja Jordan